google/wiki40b huggingface dataset:
Αντώνιος Ζ. Μάτσας

Βιογραφικά στοιχεία

Καταγόταν από παλιά οικογένεια της Μήλου και ανηψιός του ήταν ο Αντώνιος Μάτσας. Εξελέγη βουλευτής Μήλου στις εκλογές του 1881, 1892 και 1899.
Ήταν παντρεμένος και είχε αποκτήσει αρκετά παιδιά μεταξύ των οποίων και τον Κωνσταντίνο Μάτσα, σύζυγο της Αλεξάνδρας Σκουζέ, κόρης του Αλέξανδρου Σκουζέ.
Επαρχία Κορνουάλη

Γεωγραφία

Η Κορνουάλη είναι η δυτικότερη επαρχία της Τζαμάικα. Καλύπτει όλη τη δυτική πλευρά της. Συνορεύει στα ανατολικά με την Επαρχία Μίντλσεξ. Οι κυριότεροι κόλποι είναι ο Μπλούφιλντς, ο Λιτλ, ο Πέδρο, ο Φρέντσμανς, ο Μπίλλι, ο Στερβ Γκατ, ο Παροτί, ο Μπλακ Ρίβερ, ο Μπλάντι, ο Χαντ, ο Μέικολμ, ο Πάρκερς, ο Κραμπ Ποντ και ο Τομ Πάιπερς.
Νησιά Λος

Τα Νησιά Λος ή Νησιά Λους αποτελούν ένα μικρό αρχιπέλαγος στην περιοχή του Κονακρί, στη Γουινέα.
Το αρχιπέλαγος σχηματίζεται από τις νήσους, Ταμάρα, Ρούμε και Κάσα, καθώς και τρεις μικρότερες νησίδες. Ένα μέρος του Κονακρί, που βρίσκεται στο γειτονικό νησί Τόμπο, έχει επεκταθεί και συνδεθεί με τη μικρή χερσόνησο Καλούμ των Λος.
Μελέτιος Χορτάκης

Ο Μελέτιος Χορτάκης ήταν έλληνας λόγιος του 17ου αιώνα. Γεννήθηκε στο Ρέθυμνο και εκπαιδεύτηκε στην Ιταλία. Εγκαταστάθηκε στη Βενετία και χειροτονήθηκε ιεροκήρυκας και διδάσκαλος της ελληνικής κοινότητας (1655). Εκλέχτηκε μητροπολίτης Φιλαδελφείας και αρχιεράτευσε επί εικοσαετίας (1657-1677). Ήταν γνώστης της λατινικής και αξιόλογος θεολόγος. Συνέγραψε μεταξύ άλλων περί του αξιώματος της ιερωσύνης, για το οποίο τιμήθηκε από την ενετική σύγκλητο με ετήσιο επίδομα 180 φλωρίων και με ισόβιο εισόδημα του Αγίου Ιωάννη των Μωραϊτών.
Αγία Φωτιά Λασιθίου

Η παραλία Αγιά Φωτιά βρίσκεται 13 χιλιόμετρα ανατολικά της Ιεράπετρας, σε έναν καταπράσινο όρμο. Είναι μία από τις αγαπημένες παραλίες όλων των Κρητικών και έχει, και αυτή, βραβευθεί με Γαλάζια Σημαία από το έτος 2006. Ο οικισμός έχει πάρει το όνομά του από την εκκλησία της Αγίας Φωτεινής που βρίσκεται εδώ. 
Έχει ψιλό βοτσαλάκι και ήρεμα, πεντακάθαρα νερά. Είναι μια οργανωμένη παραλία, με ομπρέλες, ξαπλώστρες, καθώς επίσης υπάρχει beach bar, ταβέρνα και γήπεδο beach volley. Στην παραλία υπάρχουν και όμορφα, μεγάλα αλμυρίκια γι' αυτούς που τους αρέσει να απολαμβάνουν τη φύση. Γύρω από την παραλία υπάρχουν κι άλλες ταβέρνες και κάποια ξενοδοχεία. 
Στο ανατολικό τέρμα της παραλίας, υπάρχει μια πηγή στο βράχο που τρέχει πεντακάθαρο γλυκό νερό.
Πρωτάθλημα καλαθοσφαίρισης Β' εθνικής κατηγορίας γυναικών 1996-1997

Το πρωτάθλημα της Β΄ Εθνικής κατηγορίας μπάσκετ γυναικών για τη σεζόν 1996-97 διεξήχθη σε δύο ομίλους, με συμμετοχή 12 ομάδων στον καθένα. Ήταν το τελευταίο πρωτάθλημα της Β΄ Εθνικής ως δεύτερης κατηγορίας του γυναικείου μπάσκετ καθώς από την επόμενη σεζόν δημιουργήθηκε η κατηγορία Α2 σε ενιαίο όμιλο και η νέα Β΄ Εθνική έγινε η τρίτη κατηγορία του μπάσκετ γυναικών.
Πρωταθλητές των δύο ομίλων αναδείχθηκαν οι  Εσπερίδες Καλλιθέας και ο  Μέγ. Αλέξανδρος Θεσσαλονίκης, οι οποίοι ανέβηκαν στην Α1΄. Οι τέσσερις επόμενες ομάδες του κάθε ομίλου συγκρότησαν την ενιαία Α2΄ της επόμενης σεζόν, μαζί με τέσσερις ομάδες που υποβιβάστηκαν από την Α΄ Εθνική. Οι υπόλοιπες εντάχθηκαν στη νέα Β΄ Εθνική, εκτός από την τελευταία του κάθε ομίλου που υποβιβάστηκε.
Ιντ αλ-φιτρ

Παραδόσεις και έθιμα

Οι συνήθεις χαιρετισμοί κατά τη διάρκεια αυτών των εορτών είναι ο αραβικός χαιρετισμός EĪd mubārak («ευλογημένο Ιντ») ή `Īd sa `īd («ευτυχές Ιντ»). Επιπλέον, σε πολλές χώρες οι χαιρετισμοί τους γίνονται στις τοπικές γλώσσα και ανάλογα με τις παραδόσεις.
Οι άνθρωποι συνήθως ντύνονται με τα νέα ή τα καλύτερα ενδύματά τους για να παρευρεθούν σε μια πρόσθετη προσευχή Ιντ που εκτελείται στην κοινότητα στα μουσουλμανικά τεμένη ή σε ανοιχτούς χώρους. Όταν τελειώνει η τελευταία μέρα της νηστείας οι άνθρωποι επαναλαμβάνουν τα ακόλουθα λόγια:
     Allah u akbar, Allah u akbar, Allah u akbar
     la ilaha illa Allah
     Allahu akbar, Allahu akbar
     wa li-illahi al-hamd      Ο Αλλάχ είναι μεγάλος, ο Αλλάχ είναι μεγάλος, ο Αλλάχ είναι μεγάλος
      Δεν υπάρχει άλλος θεός εκτός απ' τον Αλλάχ
      Ο Αλλάχ είναι μεγάλος, ο Αλλάχ είναι μεγάλος
      Όλη η δόξα ανήκει στον Αλλάχ
   
Η προσευχή του Ιντ (salah) ακολουθείται από το khutba (κήρυγμα) και έπειτα μια προσευχή (dua') που ζητά τη συγχώρεση, το έλεος και τη βοήθεια για τους Μουσουλμάνους όλου του κόσμου. Είναι έπειτα σύνηθες να αγκαλιάζονται με τους συγγενείς, τους φίλους και τους γνωστούς τους.

Στην Τουρκία

Στην Τουρκική Δημοκρατία, όπου οι εορτασμοί του Ραμαζανιού είναι εμποτισμένοι με περισσότερες εθνικές παραδόσεις, και όπου οι πανεθνικοί εορτασμοί αναφέρονται συνολικά ως Bayram (Μπαϊράμ), είναι σύνηθες για τους ανθρώπους να χαιρετά ο ένας τον άλλο με τις ευχές «Bayramınız Kutlu Olsun» («Είθε να γιορτάσετε το Μπαϊράμ σας»), «Mutlu Bayramlar» («ευτυχισμένο Μπαϊράμ»), ή το πιό περίεργο «Bayramınız Mübarek Olsun» (Είθε το Μπαϊράμ σας να είναι ιερό, δηλ. «ιερό Μπαϊράμ σε σας») ενώ παράλληλα λαμβάνουν χώρα διαφορετικά έθιμα.

Στο Ηνωμένο Βασίλειο

Στο Ηνωμένο Βασίλειο συνήθως εκφωνείται ένας λόγος μέσω του οποίου ο ιμάμης δίνει συμβουλές στη μουσουλμανική κοινότητα. Μετά κηρύσσει την έναρξη της εορτής και οι πιστοί αγκαλιάζονται μεταξύ τους.
Επειδή το Ιντ αλ-φιτρ δεν είναι επίσημα αναγνωρισμένη δημόσια γιορτή μέσα στο Ηνωμένο Βασίλειο, οι Μουσουλμάνοι είναι υποχρεωμένοι να παρακολουθούν την πρωινή προσευχή. Τα σχολεία λειτουργούν κανονικά αλλά δικαιολογούνται οι απουσίες των μαθητών και οι εργαζόμενοι δικαιούνται άδεια μίας ημέρας σε πολλές περιοχές. Ωστόσο σε μερικές περιοχές λαμβάνεται απόφαση για αργία μία μέρα πριν τη γιορτή δεδομένου ότι είναι κινητή.

Στο Ιράν

Στο σιιτικό Ιράν το Ιντ είναι ένα αυστηρά προσωπικό γεγονός και ο εορτασμός γίνεται συνήθως σε πιο κλειστό κύκλο. Λαμβάνουν χώρα προσευχές στα τζαμιά και ανταλλάσσονται επισκέψεις σε οικεία πρόσωπα, και κυρίως σε ηλικιωμένους. Οι περισσότεροι άνθρωποι δίνουν κάποια χρήματα ως φιλανθρωπία και επίσης δίνουν φαγητό σε αυτούς που το χρειάζονται.
Turn Blue

Συσκευασία και όνομα

Ο τίτλος του άλμπουμ είναι ένα σλόγκαν που χρησιμοποιούσε ο Ghoulardi, ένας παρουσιαστής από το Κλίβελαντ, ονόματι στην πραγματικότητα Ernie Anderson. Ο Carney αποκάλεσε τον τίτλο "ένα χαιρετισμό στο Οχάιο" , την περιοχή οπού ο ίδιος και ο Auerbach μεγάλωσαν. Ο τίτλος περιγράφει τέλεια τον αποκαρδιωμένο τόνο του άλμπουμ. Ο Auerbach είπε: "Μας άρεσε η σύνδεση με τον Ghoulardi, αυτό το παράξενο τέρας από το Οχάιο από τις αρχές της δεκαετίας του '60 - αυτό ήταν το  σλόγκαν που χρησιμοποιούσε. Και αφού το άλμπουμ ήταν λυρικά μελαγχολικό και εσωστρεφής και προσωπικό, ήταν μπλε νομίζω ότι ήταν λογικό".  Ο Carney εξήγησε τον τρόπο με τον οποίο ο  Ghoulardi χρησιμοποιούσε τη φράση : " ...ήταν ο τρόπος του να λέει στους ανθρώπους να πάνε να γαμηθούν". Το εξώφυλλο, το οποίο είναι ένα μπλε και φούξια σπιράλ , σχεδιάστηκε από τον Michael Carney , τον καλλιτεχνικό διευθυντή της μπάντας και ο αδελφό του Patrick. Το έργο επηρεάστηκε από το ενδιαφέρον του Patrick για τον έλεγχο του νου. Το θέμα επέστησε την προσοχή του, μετά τη  βεντέτα στο Twitter με τους οπαδούς του ποπ σταρ Justin Bieber, που υπερασπίζονταν τον Bieber μετά από εντολή του, λόγω μιας δήλωσης του Carney.  Στον ντράμερ τότε προτάθηκε η ταινία του 1985, "The Peanut Butter Solution", στην οποία ένας δάσκαλος χρησιμοποιεί τον έλεγχο του νου για να αναγκάσει τους μαθητές του να φτιάξουν πινέλα και στη συνέχεια του ήρθε η ιδέα να χρησιμοποιήσει ένα τροχό υπνωτισμού για το εξώφυλλο.
Ευρωπαϊκό πρωτάθλημα καλαθοσφαίρισης γυναικών

Το Ευρωπαϊκό πρωτάθλημα καλαθοσφαίρισης γυναικών (γνωστό και ως Eurowomen ή Ευρωμπάσκετ γυναικών) είναι διοργάνωση που διεξάγεται κάθε δύο χρόνια και στην οποία λαμβάνουν μέρος γυναικείες ομάδες από χώρες της Ευρώπης (και το Ισραήλ). Η διοργάνωση αποτελεί επίσης κριτήριο πρόκρισης για το Παγκόσμιο Πρωτάθλημα γυναικών της FIBA όπως επίσης και για τους Θερινούς Ολυμπιακούς Αγώνες. Στην  διοργάνωση του 2009, η οποία διεξήχθη στη Λετονία από τις 7 ως τις 20 Ιουνίου, τον τίτλο κατέκτησε η Γαλλία, κερδίζοντας με 57-53 την ομάδα της Ρωσίας στον τελικό. Πολυτιμότερη παίκτρια αναδείχθηκε η ελληνίδα Ευανθία Μάλτση. 
Στο Ευρωμπάσκετ του 2019, η Ισπανία κατέκτησε για 4η φορά τον τίτλο.
Έκσταση

Με τον όρο έκσταση εννοείται στην θρησκειολογία η αίσθηση ή το συναίσθημα της απόσπασης από την καθημερινή συνείδηση και υπονοεί πιθανώς μία εκτεταμένη αίσθηση αγαλλίασης, όπως απαντάται τουλάχιστον στον Σαμανισμό. Ο νεοπλατωνικός φιλόσοφος Πλωτίνος αντελήφθη αρχικά την έκσταση ως ανάδυση της συνείδησης πέραν των ορίων της ατομικότητας και μυστική ένωση με την υπερβατική Οντότητα. Παρόμοιες ιδέες αναπτύχθηκαν από τον Χέγκελ και ειδικά από τον Φρίντριχ Νίτσε, ο οποίος μετέφερε στη σύγχρονη εποχή τη μυθική μορφή του Διονύσου, ως συμβόλου της έκστασης
Στο σύγχρονο ψυχολογικό πλαίσιο η έκσταση είναι μία διευρυμένη ψυχική κατάσταση με συμπτώματα άμβλυνσης της συνείδησης, ευτυχίας, απόσπασης από την πραγματικότητα. Σε μια τέτοια κατάσταση συνείδησης είναι δυνατόν να ακούει κανείς φωνές ή να έχει ψευδαισθήσεις ως αποτέλεσμα είτε χρήσης ψυχότροπων ουσιών, είτε νηστείας ή εντατικού ρυθμικού χορού. Στη βαρύτερη μορφή της η έκταση υπονοεί μερικές φορές ψυχοπαθολογικές καταστάσεις όπως είναι η σχιζοφρένεια και η επιληψία
Αρκετοί συγγραφείς θεωρούν πως η έκσταση είναι ταυτόσημη με την θρησκευτική εμπειρία ενώ άλλοι θεωρούν την έκταση διαφορετική από την υπνωτική καταληπτική κατάσταση. Ως θρησκευτική εμπειρία έπαιξε καταλυτικό ρόλο σε εθνικές θρησκείες και τους μυστικιστές όλων των εποχών. Στον σαμανισμό είναι το μέσο για την επίτευξη της επαφής με τον υπεραισθητό κόσμο, ενώ μέσω του ενθουσιασμού του αρχικού διονυσιακού μυστικισμού ο θεός καταλαμβάνει το άτομο. Στην αραβική φιλοσοφία η έκσταση και η ιερή έκσταση -που προέρχεται από τη μουσική- είναι δύο διαφορετικές ποιότητες σύμφωνα με τον αλ-Γκαζαλί, ενώ στον σύγχρονο χριστιανισμό ανάλογο παράδειγμα θρησκευτικής έκστασης μπορεί να αναζητήσει κανείς στο πεντηκοστιανό κίνημα (βλ. γλωσσολαλιά).
Διοργανώσεις Ε.Π.Σ. Λάρισας 2012–13

Β Κατηγορία

Η Β κατηγορία διεξήχθη σε 2 ομίλους των 16 ομάδων , ο 2ος τελικα τελείωσε με 15 ομάδες καθως η ΑΕΣΓ αποβλήθηκε από το πρωτάθλημα. Οι 3 πρώτοι κάθε ομίλου προβιβάζονται στην Α1 της επόμενης περιόδου, και οι 2 τελευταιοι υποβιβάζονται στη Γ' .
Βούναινα και Συκέα ήταν οι πρωταθλήτριες ομάδες στους ομίλους τους.
BBC Tees

BBC Radio Teesside (1970-1974)

Ο σταθμός ξεκίνησε να λειτουργεί ως Radio Teesside στις 18:00 στις 31 Δεκεμβρίου του 1970 με ένα τοπικό ενημερωτικό πρόγραμμα με τίτλο Teesside Tonight. Την εκπομπή την εκφώνησε ο George Lambelle.

BBC Radio Cleveland (1974-2007)

Στις 1 Απριλίου του 1974, ο σταθμός έγινε γνωστός με το όνομα Radio Cleveland. Ο σταθμός μετακόμισε σε καινούργια γραφεία το 1983.

BBC Tees (2007-σήμερα)

Το Σάββατο 11 Αυγούστου του 2007, ο σταθμός μετανομάστηκε σε BBC Tees, επειδή η περιοχή στην οποία εκπέμπει δεν ταιριάζει πια με το όνομα Cleveland.
Who (Unix)

Προδιαγραφή

Η προδιαγραφή Single Unix Specification (SUS) ορίζει ότι η who πρέπει να εμφανίζει πληροφορίες για τους χρήστες στους οποίους υπάρχει πρόσβαση. Η επέκταση XSI ορίζει ότι οι πληροφορίες του ονόματος χρήστη, του τερματικού, της ώρας εισόδου, του αναγνωριστικού διεργασίας (process ID), και του χρόνου από την τελευταία ενέργεια του χρήστη που συνέβη στο τερματικό, καθώς και μια εναλλακτική βάση δεδομένων του συστήματος για τις πληροφορίες χρήστη, μπορούν να γραφούν σαν επιπλέον ορίσματα στη who.
Η εντολή μπορεί να κληθεί με τα ορίσματα am i ή am I (δηλαδή καλείται σαν who am i ή who am I), και τότε εμφανίζει πληροφορίες μόνο για το τρέχον τερματικό (δείτε την εντολή tty και την επιλογή -m παρακάτω, η κλήση της οποίας είναι ισοδύναμη).

Έξοδος

Η προδιαγραφή SUS χωρίς επεκτάσεις ορίζει ότι η μορφή εξόδου "εξαρτάται από την υλοποίηση" ("implementation-defined"). Η επέκταση XSI ορίζει μια συγκεκριμένη μορφή αλλά δεν την περιγράφει πλήρως: οι διαχωριστικοί χαρακτήρες και τα μήκη των πεδίων δεν ορίζονται με ακρίβεια. Για αυτούς τους λόγους, η μορφή της εξόδου διαφέρει σε διάφορες υλοποιήσεις του Unix.
Μοναστήρι του Αγίου Γιόβαν Μπιγκόρσκι

Ιστορία

Σύμφωνα με το χρονικό του 1833, το μοναστήρι χτίστηκε το 1020, από τον Ιβάν Α΄ Ντεμπράνιν. Οι Οθωμανοί κατέστρεψαν το μοναστήρι τον 16ο αιώνα, αλλά αναστηλώθηκε το 1743 από τον μοναχό Ιλαρίωνα. Επίσης κατασκεύασε μια σειρά κελιών για τους μοναχούς. Ο αρχιμανδρίτης Αρσένιος έκανε περαιτέρω επεκτάσεις στο μοναστήρι ανάμεσα στο 1812 και το 1825. Το ιστορικό ρεκόρ αναφέρει επίσης έναν μοναχό Ιόβ, αναγνωρισμένος από μερικούς ερευνητές ως ο μελλοντικός εκπαιδευτής Γιοακίμ Καρτσόβσκι. Μεγάλο μέρος του παλιού μοναστηριακού συγκροτήματος καταστράφηκε από φωτιά το 2009, ενώ τα νέα τμήματα του συγκροτήματος και η εκκλησία σώθηκαν. Η ανακατασκευή των παλιών τμημάτων ξεκίνησε τον Μάιο του 2010, με στόχο την ανακατασκευή των κτηρίων όσο δυνατόν εγγύτερα στην αρχική τους εμφάνιση. 

Ιερά λείψανα

Το μοναστήρι έχει μια μεγάλη συλλογή από ιερά λείψανα, συμπεριλαμβανομένων του Ιωάννη του Βαπτιστή, τον Κλήμη της Αχρίδας, του Λαζάρου της Βηθανίας, του Αγίου Στεφάνου, του Αγίου Νικολάου, της Αγίας Βαρβάρας, της Παρασκευής της Ρώμης, και μέρος του Τιμίου Σταυρού. Ένας άλλος πολύτιμος θησαυρός του μοναστηριού, είναι η εικόνα του Τιμίου Προδρόμου που χρονολογείται από το 1020 στην οποία αποδίδονται θαυματουργές θεραπευτικές δυνάμεις.
Διαγωνισμός Τραγουδιού Eurovision Ασίας

Προετοιμασία

Τον Μάρτιο του 2016, ανακοινώθηκε πως είχε γίνει μία συμφωνία μεταξύ της Ευρωπαϊκής Ραδιοτηλεοπτικής Ένωσης (EBU) και του SBS,  η οποία έδινε στο κανάλι, τα δικαιώματα για να δημιουργήσει μια παραλλαγή του Διαγωνισμού Τραγουδιού Eurovision, ώστε οι χώρες στην Ασία να μπορούν να συμμετέχουν σε έναν διαγωνισμό αντίστοιχο του ευρωπαϊκού. Οι κανονισμοί και η μορφή του διαγωνισμού βρίσκονται ακόμα σε αρχικό στάδιο μεταξύ του SBS και του συνεργάτη τους, για την παραγωγή, Blink TV. Η πρώτη έκδοση του διαγωνισμού, στον οποίο δεν είχε δοθεί, ακόμα, όνομα, ήταν να γίνει στην Αυστραλίατο 2017.
Περισσότερες πληροφορίες για το θέμα, κυκλοφόρησαν τον Μάιο του 2016, σχετικά με ποιοι φορείς έχουν την δυνατότητα να συμμετάσχουν, ενώ στον διαγωνισμό θα μπορούσαν να συμμετέχουν μέχρι και 68 χώρες. Τον Ιούλιο του 2016, ανακοινώθηκε πως τέσσερις χώρες είχαν επιβεβαιώσει ή εκφράσει το ενδιαφέρον τους για συμμετοχή στον διαγωνισμό, στον οποίο είχε δοθεί το όνομα Διαγωνισμός Τραγουδιού Eurovision Ασίας. Οι χώρες αυτές ήταν, η τότε διοργανώτρια χώρα, Αυστραλία, η Ιαπωνία, η Κίνα και η Νότια Κορέα. Τον Μάιο του 2017, ανακοινώθηκε πως 3 χώρες (Σιγκαπούρη, Χονγκ Κονγκ & Αυστραλία) είχαν θέσει υποψηφιότητες με σκοπό να διοργανώσουν και να φιλοξενήσουν τον πρώτο διαγωνισμό, οι ημερομηνία του οποίου είχε μετακινηθεί το 2018, λόγω δυσκολιών στην οργάνωση και σε πολιτικά θέματα. Η διοργάνωση του διαγωνισμού ανακοινώθηκε επίσημα, στις 18 Αυγούστου 2017, από την EBU. Ο Διαγωνισμός Τραγουδιού Eurovision Ασίας, είναι ο νεώτερος διαγωνισμός που διοργανώνει η EBU διαδεχόμενος τον Διαγωνισμό Χορωδίας Eurovision.

Μορφή

Αφού η αρχική ιδέα είχε παρουσιαστεί τον Μάρτιο του 2016, ο διαγωνισμός επιβεβαιώθηκε στις 18 Αυγούστου 2017. Η μορφή του διαγωνισμού θα είναι πολύ κοντά σε αυτήν του Διαγωνισμού Τραγουδιού Eurovision. Η μόνη διαφορά είναι ότι ο διαγωνισμός θα αποτελείται μόνο, από έναν τελικό ενώ δεν θα υπάρχουν ημιτελικοί.
Αντίγονος Β΄ Ματταθίας

Η  αντιρωμαϊκή δράση του Αντίγονου Ματταθία

Ο Αντίγονος Ματταθίας ήταν ο νεώτερος γιος του Αριστόβουλου Β΄. Μεταφέρθηκε μαζί με τον πατέρα του και όλη την υπόλοιπη οικογένειά του στη Ρώμη ως αιχμάλωτος ύστερα από την κατάλυση του βασιλείου των Ασμοναίων. Το 56 π.Χ. δραπέτευσε μαζί με τον πατέρα του και επέστρεψαν στην Ιουδαία με σκοπό να ενισχύσουν το κίνημα της εξέγερσης που είχε δημιουργήσει ο μεγαλύτερος αδελφός του Αλέξανδρος εναντίον της φιλορωμαϊκής παράταξης που κατείχε την εξουσία. Η ενέργεια απέτυχε, τα δυο αδέλφια όμως λίγο καιρό αργότερα κατάφεραν να κερδίσουν την ελευθερία τους με παρέμβαση του έπαρχου της Συρίας Γαβίνιου προς τις ρωμαϊκές αρχές .

Ο Αντίγονος Ματταθίας μεταξύ Πομπήιου και Καίσαρα

Όταν ξέσπασε η διαμάχη μεταξύ Πομπήιου και Καίσαρα, ο πατέρας και ο αδελφός του Αντίγονου πήραν το μέρος του Καίσαρα και θανατώθηκαν από τους οπαδούς του Πομπήιου (49/8 π.Χ.)  . Την εποχή εκείνη ο Αντίγονος ήταν όμηρος του δυνάστη της Χαλκίδας Πτολεμαίου, που στο κοντινό μέλλον θα γινόταν σύζυγος της αδελφής του.
Λίγο καιρό αργότερα  συναντήθηκε με τον Καίσαρα (47 π.Χ.) και ζήτησε δικαίωση για τον θάνατο των δικών του . Ο Καίσαρας όμως απέρριψε τα αιτήματά του και υποστήριξε τους μισητούς αντιπάλους του, τον Αντίπατρο τον Ιδουμαίο και τον θείο του τον αρχιερέα Υρκανό.

Ο τελευταίος Ασμοναίος βασιλιάς

Ο Αντίγονος επιχείρησε να διεκδικήσει την εξουσία με τη βοήθεια του  δυνάστη της Τύρου Μαρίωνα και του δυνάστη της Χαλκίδας Πτολεμαίου, όμως ηττήθηκε από τον Ηρώδη (42 π.Χ.) που κατείχε τότε το αξίωμα του στρατηγού της Κοίλης Συρίας και Σαμάρειας. 
Δυο χρόνια αργότερα οι Πάρθοι κατέλαβαν τη Συρία. Ο δυνάστης της Χαλκίδας Λυσανίας, γιος του Πτολεμαίου, τους έπεισε να εγκαταστήσουν τον Αντίγονο ως βασιλιά στην Ιουδαία. Οι Πάρθοι κατέλαβαν την Ιερουσαλήμ και ανακήρυξαν αρχιερέα και βασιλιά τον Αντίγονο.  Ο Υρκανός οδηγήθηκε στην αιχμαλωσία, χάνοντας τη σωματική  ακεραιότητα που απαιτούσε το αξίωμά του, επειδή ο Αντίγονος του ακρωτηρίασε τα αυτιά με τα δόντια του για να μην μπορέσει να ξαναγίνει ποτέ αρχιερέας. Ο Ηρώδης, τετράρχης εκείνη την εποχή, διέφυγε από τη χώρα και κατέφυγε στη Ρώμη όπου ανακηρύχτηκε βασιλιάς από τη Σύγκλητο (40 π.Χ. ). 
Ο Ηρώδης έχοντας την υποστήριξη του Μάρκου Αντώνιου επέστρεψε στην Ιουδαία το επόμενο έτος   και ύστερα από διετή εμφύλιο πόλεμο κατάφερε να  ανακαταλάβει όλα τα εδάφη του Αντίγονου, περιορίζοντάς τον στην Ιερουσαλήμ .
Το 37 π.Χ. ο Ηρώδης έχοντας την ενίσχυση του νέου έπαρχου της Συρίας, Γάιου Σόσιου κατάφερε ύστερα από  πεντάμηνη πολιορκία να καταλάβει την πόλη (καλοκαίρι του 37 π.Χ.) . Ο Αντίγονος παραδόθηκε στον Σόσιο ο οποίος τον αποκάλεσε υποτιμητικά «Αντιγόνη» (υπονοώντας την ηρωίδα της ομώνυμης τραγωδίας του Σοφοκλή) και οδηγήθηκε  στην Αντιόχεια. Ο Ηρώδης, ο οποίος φοβήθηκε τη μεταστροφή της γνώμης των Ρωμαίων υπέρ του Αντίγονου, αν ο τελευταίος μεταφερόταν στη Ρώμη, έπεισε τον Μάρκο Αντώνιο να τον εκτελέσει. Έτσι ο Αντίγονος αποκεφαλίστηκε (37 π.Χ.) .
Δίστομο

Αρχαία και Ρωμαϊκή ιστορία

Στην αρχαιότητα το Δίστομο λεγόταν ΄Αμβροσσος ή Άμβρωσσος ή Άμφρυσσος και ανήκε στην Φωκίδα. Ιδρύθηκε από τον ομώνυμο ήρωα και στην πόλη υπήρχε ιερό της θεάς Αρτέμιδος Δικτυνναίας.
Η ΄Αμβροσσος ήταν μία από τις πόλεις που κατέστρεψε ο περσικός στρατός του Ξέρξη στο πέρασμά του από την Φωκίδα. Ξεθεμελιώθηκε  το 346 π.Χ. από το Φίλιππο Β΄ τον Μακεδόνα κατά τον Ιερό πόλεμο και γρεμίστηκε το διπλό τέιχος της πόλης το οποίο επαναχτίστηκε λίγο πριν από τη μάχη της Χαιρώνειας (338 π.Χ.) και το 198 π.Χ. κυριεύτηκε από τους Ρωμαίους με αρχηγό τον Φλαμινίνο. Όταν την επισκέφθηκε ο Παυσανίας, ανέφερε ότι μεγάλο μέρος της πεδιάδας που την περιβάλλει καταλαμβανόταν από αμπέλια και ότι υπήρχε ένας θάμνος στην περιοχή που ονομάζόταν κόκκος και χρησιμοποιείτο για βαφή. Από ενεπίγραφη πλάκα του 3ου αιώνα μ.Χ. μαθαίνουμε ότι στην Αμβρυσσό γίνονταν κάθε τετραετία γυμναστικοί και ιππικοί αγώνες. Έχει βρεθεί μία αναθηματική επιγραφή στο Κορύκειο Άνδρο του Παρνασσού που αναγράφει το όνομα ενός Αμβρύσσιου. Συγκεκριμένα αναφέρει «ΕΥΣΤΡΑΤΟΣ ΑΛΚΙΔΑΜΟΥ ΑΜΒΡΥΣΙΟΣ ΣΥΜΠΕΡΙΠΟΛΟΙ ΠΑΝΙΝΥΜΦΑΙΣ», σε βάση μαρμάρινη και σε δυο αγγεία πήλινα για την αφιέρωση του σπηλαίου.

Βυζαντινή και Νεότερη ιστορία

Επί Βυζαντινής Αυτοκρατορίας η περιοχή δέχτηκε επιδρομές από Γότθους, Ούννους και Σλάβους. Μετά την πρώτη άλωση της Κωνσταντινούπολης το 1204 μ.Χ. κυριάρχησαν στην περιοχή οι Φράγκοι, οι Ενετοί, οι Καταλανοί και τέλος οι Τούρκοι.
Είναι από τα λίγα μέρη της περιοχής που πέρασαν αδιάλειπτα στην ιστορία χωρίς ερήμωση.
Από Ευρωπαίους περιηγητές (1610 - 1895), (από τους τελευταίους ο Αυστριακός Ludwig Salvator), έχουμε μαρτυρίες για αρχαία έθιμα από τους κατοίκους του Διστόμου, και για μέρος που αριθμούσε 110 μέχρι 130 σπίτια (1776). Επίσης για αυστηρά μονόγλωσσο μέρος, πράγμα που σχολίασαν όλοι οι περιηγητές, γιατί εκείνη την περίοδο (από το 1400) είχαν εισβάλλει Σλάβοι και Αλβανοί στην ευρύτερη περιοχή Βοιωτίας και Αττικής, με αποτέλεσμα να μην ακούν την ελληνική γλώσσα οι ευρωπαίοι περιηγητές σε άλλα μέρη 
Κατά την Επανάσταση του 1821 στο Δίστομο έγιναν δύο μάχες: η πρώτη στις 9 Μαΐου 1825 και η δεύτερη τον Ιανουάριο του 1827. Επίσης, στρατευμένοι από το Δίστομο συμμετείχαν στους Βαλκανικούς Πολέμους 1912-1913 και στη Μικρασιατική εκστρατεία 1921-1922.

Ιστορικό διοικητικών  μεταβολών

Το Δίστομο είχε, όπως και πολλές άλλες περιοχές της Ελλάδας, αξιόλογες διοικητικές μεταβολές, κατά τον 19ο, 20ο και 21ο αιώνα, που σε γενικές - συνοπτικές γραμμές έχουν ως εξής:

Έθιμα

Ένα έθιμο, που υπάρχει ακόμη και σήμερα την περίοδο των Αποκριάς είναι οι περίφημοι Κουδουναραίοι, νέοι ντυμένοι με προβιές και φύλλα ελιάς που βγαίνουν στους δρόμους και αλαλάζουν φέρνοντας την άνοιξη.
Άλλο έθιμο που τελούνταν, κατά την περίοδο της εορτής του Αγίου Γεωργίου, ήταν ο διαγωνισμός δύναμης στην άρση πέτρας, έθιμο έχει πλέον εγκαταλειφθεί.
Αυτοπροβολή

Με τον όρο αυτοπροβολή εννοείται η πράξη της μεταβίβασης θετικών πληροφοριών για τον εαυτό με την κατάλληλη συμπεριφορά από το ίδιο το άτομο ή τον κατάλληλο φορέα, όπως επίσης και ενίσχυση των θετικών όψεων ή επιτεύξεων σε έναν ευρύτερο κύκλο ανθρώπων. Σε ό,τι αφορά στο εννοιολογικό πλαίσιο της ψυχολογίας η αυτοπροβολή είναι μια πράξη επικοινωνίας, μέσω της οποίας επιχειρείται η επιθυμητή εντύπωση του εαυτού με επιλεγμένες συμπεριφορές.
Μίρζα Μπέγκιτς

Καριέρα

Ο Μίρζα Μπέγκιτς έκανε τα πρώτα του μπασκετικά βήματα στη Σλόμποντα Τούζλα της Βοσνίας. Το 2002 μεταπήδησε στην Κόπερ, στην οποία παρέμεινε για δύο μήνες. Στη συνέχεια μεταγράφηκε στην ομάδα νέων της Ούνιον Ολύμπια στην οποία αγωνίστηκε μέχρι το καλοκαίρι του 2003.
Στη συνέχεια πήρε μεταγραφή στην Τρίγκλαφ Κράνι, ομάδα της Βοσνίας, στην οποία παρέμεινε μέχρι το τέλος της σεζόν 2003-04.
Το 2004 μεταπήδησε στην Ιταλία και την Βίρτους Μπολόνια, ωστόσο την πρώτη του σεζόν δόθηκε δανεικός στην βελγική Χούι Μπάσκετ. Στο τέλος της σεζόν 2005-06 αφέθηκε ελεύθερος από την ιταλική ομάδα και επέστρεψε στη Σλοβενία για λογαριασμό της Γκέοπλιν Σλόβαν στην οποία αγωνίστηκε για ένα χρόνο.
Στις 30 Ιουλίου του 2007 ο Μίρζα Μπέγκιτς υπέγραψε συμβόλαιο διετούς διαρκείας με την Ούνιον Ολύμπια και πραγματοποίησε το επίσημο ντεμπούτο του στην Ευρωλίγκα στις 24 Οκτωβρίου του 2007 με αντίπαλο την ιταλική Μοντεπάσι Σιένα.
Μετά την Ούνιον Ολύμπια, ο Μπέγκιτς έκανε ένα πέρασμα από τη Λιθουανία και τη Ζάλγκιρις Κάουνας και στις 19 Ιανουαρίου του 2011 υπέγραψε συμβόλαιο δυόμιση ετών με την ισπανική Ρεάλ Μαδρίτης.
Στο τέλος της σεζόν 2012-13 ο Μίρζα Μπέγκιτς κατέκτησε με τη Ρεάλ Μαδρίτης το Πρωτάθλημα Ισπανίας ενώ έφτασε και στον τελικό της Ευρωλίγκας, στον οποίο η ισπανική ομάδα ηττήθηκε από τον Ολυμπιακό Πειραιώς.
Στις 20 Ιουλίου του 2013, ο Μπέγκιτ έμεινε ελεύθερος από τη Ρεάλ Μαδρίτης και ο Ολυμπιακός του πρότεινε συμβόλαιο διετούς διαρκείας, το οποίο και αποδέχθηκε. Μάλιστα, με τον Ολυμπιακό κατάφερε να καττακτήσει λίγο καιρό μετά την υπογραφή του συμβολαίου του και τον πρώτο του διεθνή τίτλο, καθώς η ομάδα του Πειραιά νίκησε σε διπλό αγώνα την Πινιέιρος Σκάι στα πλαίσια του Διηπειρωτικού Κυπέλλου Καλαθοσφαίρισης.
Ωστόσο, οι συνεχείς τραυματισμοί του σε συνδυασμό με το γεγονός ότι δεν πραγματοποιούσε πολλές συμμετοχές με την ερυθρόλευκη φανέλα, οδήγησαν τη διοίκηση του Ολυμπιακού Πειραιώς στη διακοπή του συμβολαίου του.

Διεθνείς συμμετοχές

Ο Μίρζα Μπέγκιτς ήταν μέλος της Εθνικής ομάδας Κ20 της Σλοβενίας και πλέον είναι διεθνής με την Εθνική ομάδα Σλοβενίας των Ανδρών. Με τη Σλοβενία αγωνίστηκε και στο Ευρωμπάσκετ του 2011.
Α΄ Εθνική ποδοσφαίρου ανδρών 1982-1983

Το πρωτάθλημα της περιόδου 1982-83 ήταν το 24ο που διεξήχθη σε μορφή εθνικής κατηγορίας και το 4ο από καταβολής του επαγγελματικού ποδοσφαίρου. Το κατέκτησε ο Ολυμπιακός για τέταρτη συνεχόμενη χρονιά τερματίζοντας 5 βαθμούς μπροστά από τις Λάρισα και ΑΕΚ.
Εκκλησία του Λάππεε

Περιγραφή

Η εκκλησία διαθέτει 840 καθίσματα.
Το προσέρεισμα, φιλοτεχνημένο από την Αλεξάντρα Φρόστερους-Σόλτιν το 1887, αναπαριστά την Ανάληψη του Ιησού.